**Projektas**



**KĖDAINIŲ RAJONO SAVIVALDYBĖS TARYBA**

**SPRENDIMAS**

**DĖL KĖDAINIŲ RAJONO SAVIVALDYBĖS JAUNIMO REIKALŲ TARYBOS SUDARYMO**

2017 m. lapkričio 14 Nr. SP-215

Kėdainiai

Vadovaudamasi Lietuvos Respublikos vietos savivaldos įstatymo 7 straipsnio 22 punktu, 16 straipsnio 2 dalies 6 punktu, 18 straipsnio 1 dalimi, Lietuvos Respublikos jaunimo politikos pagrindų įstatymo 8 straipsnio 3 dalimi ir įgyvendindama Kėdainių rajono savivaldybės jaunimo reikalų tarybos nuostatų, patvirtintų Kėdainių rajono savivaldybės tarybos 2017 m. vasario 17 d. sprendimu Nr. TS-13 „Dėl Kėdainių rajono savivaldybės jaunimo reikalų tarybos nuostatų tvirtinimo“ 4 ir 9 punktus, Kėdainių rajono savivaldybės taryba n u s p r e n d ž i a:

1. Sudaryti savivaldybės tarybos kadencijos laikotarpiui Kėdainių rajono savivaldybės jaunimo reikalų tarybą:

Aušra Čepkauskaitė, Kėdainių krašto ūkininkų sąjungos narė,

Indrė Fiodorova, Kėdainių rajono savivaldybės tarybos narė,

Vilija Girdauskaitė, Kėdainių švietimo pagalbos tarnybos metodininkė,

Valentinas Jankauskas, asociacijos „Jaunieji žvalgai“ narys,

Saulė Leikutė, Lietuvos liberalaus jaunimo Kėdainių liberalaus jaunimo organizacijos valdybos narė,

Darius Petrauskas, Kėdainių rajono savivaldybės tarybos narys,

Virmantas Pikelis, Kėdainių rajono savivaldybės tarybos narys,

Karolina Pralgauskytė, Kėdainių rajono mokinių tarybos narė,

Audronė Stadalnykienė, Kėdainių rajono savivaldybės administracijos vyriausioji specialistė (jaunimo reikalų koordinatorė),

Olga Urbonienė, Kėdainių rajono savivaldybės mero pavaduotoja,

Ieva Vargalytė, jaunimo organizacijos „Darbas“ Kėdainių skyriaus pirmininkė,

Simonas Vigelas, Lietuvos krikščioniškojo jaunimo blaivybės sąjungos „Žingsnis“ Kėdainių skyriaus jaunesnysis koordinatorius,

Tomas Žalpys, Kėdainių rajono savivaldybės tarybos narys,

Vikenta Žemaitytė, Kėdainių savanoriškos veiklos klubo narė.

2. Pripažinti netekusiu galios Kėdainių rajono savivaldybės tarybos 2015 m. liepos 31 d. sprendimą Nr. TS-198 „Dėl Kėdainių rajono savivaldybės jaunimo reikalų tarybos sudarymo“ su visais jo papildymais ir pakeitimais.

Šis sprendimas per vieną mėnesį nuo sprendimo įteikimo dienos gali būti skundžiamas Kėdainių rajono savivaldybės visuomeninei administracinių ginčų komisijai adresu: J. Basanavičiaus g. 36, Kėdainiai, arba Kauno apygardos administraciniam teismui adresu: A. Mickevičiaus g. 8 A, Kaunas.

Savivaldybės meras

|  |  |  |
| --- | --- | --- |
| Audronė Stadalnykienė  2017-11-  Rūta Švedienė  2017-11- | Ovidijus Kačiulis  2017-11- | Evaldas Vaicekavičius  2017-11- |

Kėdainių rajono savivaldybės tarybai

**AIŠKINAMASIS RAŠTAS**

**DĖL KĖDAINIŲ RAJONO SAVIVALDYBĖS JAUNIMO REIKALŲ TARYBOS SUDARYMO**

2017-11-07

Kėdainiai

**Parengto sprendimo projekto tikslai:**

Sudaryti savivaldybės tarybos kadencijos laikotarpiui Kėdainių rajono savivaldybės jaunimo reikalų tarybą.

**Sprendimo projekto esmė, rengimo priežastys ir motyvai:**

Vadovaujantis Lietuvos Respublikos jaunimo politikos pagrindų įstatymo 8 straipsnio 3 punktu savivaldybės tarybos sprendimu savivaldybės tarybos kadencijos laikotarpiui sudaroma rajono savivaldybės jaunimo reikalų taryba. Kėdainių rajono savivaldybės tarybos 2015 m. liepos 31 d. sprendimu Nr. TS-198 „Dėl Kėdainių rajono savivaldybės jaunimo reikalų tarybos sudarymo“ savivaldybės tarybos kadencijos laikotarpiui sudaryta Kėdainių rajono savivaldybės jaunimo reikalų taryba (toliau – SJRT). Pasikeitus SJRT narių darbo santykiams atstovaujamoje savivaldybės įstaigoje ir/ar nutrūkus narystei atstovaujamoje jaunimo ar su jaunimu dirbančioje organizacijoje, SJRT sudėtis buvo pakeista Kėdainių rajono savivaldybės tarybos 2017 m. vasario 17 d. sprendimu Nr. TS-14 „Dėl Kėdainių rajono savivaldybės tarybos 2015 m. liepos 31 d. sprendimo Nr. TS-198 „Dėl Kėdainių rajono savivaldybės jaunimo reikalų tarybos sudarymo“ pakeitimo“. Šiuo sprendimo projektu yra parengta nauja SJRT sudėties redakcija, nes keičiami 5 SJRT nariai, kurių yra nutrūkusi narystė atstovaujamoje organizacijoje ir/ar jiems asmeniškai prašant.

Sprendimo projekte sudaromai SJRT rajono jaunimo ir su jaunimu dirbančių nevyriausybinių organizacijų atstovai yra teikiami gavus rajono jaunimo ir su jaunimu dirbančių nevyriausybinių organizacijų siūlymus, kurie pateikti Kėdainių rajono jaunimo ir su jaunimu dirbančių nevyriausybinių organizacijų atstovų 2017 m. spalio 25 d. rinkiminio susirinkimo į savivaldybės jaunimo reikalų tarybą metu, susirinkimo protokolas Nr. 2017/1 ir Kėdainių rajono mokinių tarybos siūlymą, kuris pateiktas Kėdainių rajono mokinių tarybos 2017 m. spalio 13 d. posėdžio metu, posėdžio protokolas Nr. 13.

**Lėšų poreikis (jeigu sprendimui įgyvendinti reikalingos lėšos):** Sprendimo įgyvendinimui lėšos nereikalingos.

**Laukiami rezultatai:**

Kėdainių rajono savivaldybės tarybos sprendimu pakeista Kėdainių rajono savivaldybės jaunimo reikalų tarybos sudėtis.

**Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Administracijos vyriausioji specialistė

(jaunimo reikalų koordinatorė) Audronė Stadalnykienė